شه‌فه‌ق نيوز/ شانشين عه‌ره‌بى سعودى، وه‌ فه‌رمى ئاشكراى پيشوازيكردن له‌ هيزه‌يل ئه‌مريكى كرد له‌وه‌ر يارمه‌تيداين ئه‌را مه‌سه‌له‌ى مقه‌يه‌تيكردن له‌ ئاسايش ناوچه‌گه‌و سه‌قامگيريى.
له‌و باوه‌ته‌و سه‌رچه‌وه‌يگ وه‌رپرس له‌ وه‌زاره‌ت وه‌رگرى سعودى وت: له‌ ده‌سوه‌پيكردن هاوكارييگ هاوبه‌ش له‌ناونى شانشين عه‌ره‌بى سعودى و وڵاته‌يل يه‌كگرتگ ئه‌مريكى و مه‌يليان ئه‌را پته‌وكردن هيزه‌يل له‌وه‌ر مقه‌يه‌تيكردن ئاسايش و سه‌قامگيرى ناوچه‌گه‌، شا سه‌لمان بن عه‌بدولعه‌زيز ئال سعود ره‌زامه‌نى ده‌رسختگه‌ ئه‌را پيشوازيكردن له‌ هيزه‌يل ئه‌مريكى له‌وه‌ر به‌رزه‌وكردن ئاست كار هاوبه‌ش له‌باره‌ى وه‌رگريكردن له‌ ئاسايش ناوچه‌گه‌.
يه‌يش له‌وه‌ختيگه‌ وه‌زاره‌ت وه‌رگرى ئه‌مريكا، ئه‌وه‌ ده‌رخست ك پيشوازيكردن هيزه‌يليان له‌لايه‌ن سعوديه‌وه‌ هيزيگ زيايه‌ دابين ئه‌كاو توانايه‌يل سه‌ربازى پته‌وتر ئه‌كا له‌وه‌ر مقه‌يه‌تيكردن له‌ به‌رژه‌وه‌نديه‌يل.
